ทำร่างกายให้ตื่นตัวตลอดเวลา เพิ่มประสิทธิภาพในการทบทวนบทเรียน
แสงสีขาวที่สว่างสดใสจะกระตุ้นร่างกายให้ตื่นตัวตลอด ฉะนั้นต้องให้บริเวณที่จะใช้ทบทวนบทเรียนมีแสงสว่างมากพอที่จะไม่ทำให้เราง่วงและช่วยให้เรามีสมาธิในการทบทวนบทเรียนมากขึ้น  หาห้องที่มีแสงสีขาวสว่างสดใส ถ้าทบทวนหนังสืออยู่ที่บ้าน ให้เปลี่ยนหลอดไฟที่ให้แสงสว่างธรรมดาเป็นหลอดไฟที่มีกำลังวัตต์สูงขึ้น อาจเปิดไฟดวงเล็กๆ หรือโคมไฟเพื่อให้แสงสว่างตอนที่กำลังอ่านหนังสือหรือทบทวนบทเรียน แสงสว่างนี้จะช่วยกระตุ้นให้สมองตื่นตัวมากขึ้น ถ้าต้องทบทวนบทเรียนหลายชั่วโมง ก็อาจอยากเปิดโทรศัพท์มือถือและเล่นไลน์หรือเฟสบุ๊กเพื่อกระตุ้นให้ตนเองตื่นตัว การทำแบบนี้อาจทำให้เราเพลิดเพลินจนลืมไปว่าต้องทบทวนบทเรียนและสุดท้ายก็ทำคะแนนสอบออกมาแย่หรือส่งงานไม่ทันตามกำหนด   ปิดโทรศัพท์มือถือ ถ้าทำได้ หากทำไม่ได้ ให้ปิดเสียงไว้ เราจะได้ไม่เอาแต่เช็คข้อความทุกครั้งที่ได้ยินเสียงข้อความเข้า บอกให้เพื่อนและครอบครัวรู้ว่าเราต้องทบทวนบทเรียน พวกเขาจะได้ไม่โทรมารบกวนในช่วงดึกวันนั้น เว้นเสียแต่ว่ามีเหตุจำเป็นจริงๆ การมีของกินให้เคี้ยวหรืออมอยู่ในปากอาจช่วยให้เราอดทนอ่านหนังสือตอนดึกได้ หมากฝรั่งรสมินต์หรือลูกอมสามารถช่วยทำให้อารมณ์ดีขึ้นและเพิ่มความตื่นตัวได้   เคี้ยวหมากฝรั่งรสอะไรก็ได้เพราะไม่ว่าจะเคี้ยวรสใดก็ช่วยให้เราตื่นตัวได้ทั้งนั้น นำขวดน้ำมันเปเปอร์มินต์ขวดเล็กมาไว้ข้างกาย จะได้ไว้สูดดม กลิ่นของน้ำมันนี้จะช่วยกระตุ้นสมองและช่วยให้จดจำข้อมูลได้มากขึ้น ถ้าเห็นว่าการได้วาดภาพหรือขีดเขียนลงในกระดาษทำให้เราสามารถอยู่ต่อได้จนดึกดื่น ก็ลองวาดรูปหรือขีดเขียนลงในเศษกระดาษดู การได้ทำงานที่ต้องใช้ความคิดสร้างสรรค์อย่างเช่น ขีดเขียน วาดรูป หรือปั้นดินน้ำมันอาจช่วยให้เราตื่นตัวและผ่อนคลายมากขึ้น ขีดเขียน วาดรูป หรือทำอะไรอย่างอื่นสัก 10 นาที อาจหาอะไรมากลิ้งในมือหรือบีบลูกบอลสำหรับคลายเครียดขณะที่อ่านหนังสือ จะช่วยให้เราผ่อนคลายและจดจ่อกับการทบทวนบทเรียนได้มากขึ้น การทบทวนบทเรียนตลอดคืนต้องใช้พลังงานมาก การกินของว่างทุกสองชั่วโมงจะช่วยให้เราตื่นตัวและผ่อนคลายได้ กินอะไรเบาๆ ที่มีโปรตีนอย่างเช่น ชีสสักชิ้น ผลไม้สด แท่งกราโนลา หรือเพรทเซล จะเลือกกินพีนัทบัตเตอร์แอนด์เจลลี่แซนวิชเป็นของว่างก็ได้เหมือนกัน อย่าลืมเตรียมน้ำดื่มไว้สักแก้วหรือสักขวด จะได้เอาไว้ดื่มระหว่างทบทวนบทเรียน ถ้าตั้งใจทบทวนเนื้อหาและข้อมูลต่างๆ อย่างจริงจังนานๆ  เราอาจเริ่มเหนื่อยและเสียสมาธิได้ ฉะนั้นหลังจากทบทวนบทเรียนไป 60-90 นาที ควรพัก 10-15 นาทีเพื่อฟื้นฟูกำลังกายและพลังใจ  ออกไปเดินเล่นในช่วงสั้นๆ เดินไปเดินมาในห้อง เล่นโยคะแบบเบาๆ หรือยืดเหยียดกล้ามเนื้อ ทำกิจกรรมใดก็ได้ที่ทำให้เลือดไหลเวียน ทำให้สมองได้รับออกซิเจน ผ่อนคลายร่างกาย และช่วยให้เราสามารถกลับมาทบทวนบทเรียนต่อได้ ถ้าจำเป็นต้องเข้าไปทำธุระส่วนตัวในห้องน้ำ ก็ลุกไปเข้าให้เรียบร้อย อย่านั่งทบทวนเนื้อหาแบบรวดเดียวเป็นเวลา 60-90 นาทีโดยไม่ยอมพักเลย การทบทวนบทเรียนโดยไม่ยอมหยุดพักอาจทำให้เราเหนื่อยมากขึ้น มีผลกระทบต่ออารมณ์ และทำให้ประสิทธิภาพในเรียนรู้ลดลง ถ้าต้องอยู่จนดึกดื่น แสดงว่าเนื้อหาที่จะทบทวนนั้นต้องเป็นอะไรที่สำคัญ การรู้ว่าต้องทบทวนเนื้อหาอะไรบ้างจะช่วยให้สามารถวางแผนทบทวนตอนดึกได้อย่างมีประสิทธิภาพ  ดูประมวลรายวิชาและอ่านคำแนะนำหรือข้อมูลที่เราต้องรู้ให้ละเอียด ดูโน้ตที่จดระหว่างเรียน จะได้รู้ว่าครูหรืออาจารย์ได้ชี้แจงอะไรเป็นพิเศษไหม เราจะได้นำคำชี้แจงนั้นมาช่วยในการวางแผนทบทวนบทเรียนด้วย เขียนรายการเนื้อหาที่ต้องทบทวนในคืนนั้น เรียงลำดับเนื้อหาหรืองานตามความสำคัญ ถ้างานหรือเนื้อหานั้นสำคัญมากที่สุด ให้เขียนไว้ในรายการแรก แล้วค่อยเขียนรายการที่เหลือตามลำดับความสำคัญรองลงมา โน้ตจาการฟังบรรยายและประมวลรายวิชานั้นเป็นส่วนประกอบที่สำคัญของการเรียนวิชาต่างๆ การมีโน้ตและประมวลรายวิชาจะช่วยให้เราสามารถทบทวนบทเรียนได้อย่างราบรื่นและมีประสิทธิภาพในคืนนั้น เราต้องมีโน้ต หนังสือ และเอกสารอื่นๆ ที่จำเป็นต่อการทบทวนบทเรียน อุปกรณ์ในการทบทวนบทเรียนยังรวมไปถึงกระดาษไว้จดบันทึก ปากกา คอมพิวเตอร์พร้อมกับปลั๊กชาร์จ ของว่างและเครื่องดื่ม เราจะได้ไม่ต้องเสียเวลาลุกขึ้นไปหยิบบ่อยๆ และเสียสมาธิจนไม่สามารถทำตามกำหนดเวลาได้ เพราะเรารู้ว่ามีเวลาทบทวนบทเรียนตอนดึกจำกัด ฉะนั้นจึงต้องกำหนดเวลาที่ชัดเจน การมีตารางเวลาจะช่วยให้เรามีสมาธิและทบทวนบทเรียนได้ตลอดคืน  ทุ่มเทเวลาให้กับการทบทวนเนื้อหาที่สำคัญที่สุด เราอาจต้องการทุ่มเทเวลาให้กับการทบทวนเนื้อหาที่ตนเองไม่เข้าใจนัก ให้เลือกทบทวนเนื้อหาที่สำคัญหรือเนื้อหาที่ไม่เข้าใจตั้งแต่ต้นชั่วโมงหรือหลังจากพักแล้ว สมองจะสามารถจดจำข้อมูลได้ดีขึ้น กำหนดระยะเวลาและและสิ่งที่ต้องทำให้ชัดเจน รวมทั้งอย่าลืมมีช่วงพักด้วย ตัวอย่างเช่น เราอาจกำหนดว่า "เวลา 2 ทุ่มถึง 3 ทุ่ม อ่านหนังสือวิชาประวัติศาสตร์หน้าที่ 60-100 เวลา 3 ทุ่มถึง 3 ทุ่ม 15 นาที พัก เวลา 3 ทุ่ม 15 นาทีถึง 4 ทุ่ม 15 นาที อ่านหน้าที่มีเนื้อหาครอบคลุมเอกสารชั้นต้น  4-10 ในหนังสือที่เป็นงานเขียนต้นแบบทางประวัติศาสตร์ เวลา 4 ทุ่ม 15 นาที ถึง 4 ทุ่มครึ่ง พัก" ทุกคนต่างก็มีรูปแบบการเรียนรู้ที่แตกต่างกัน การรู้วิธีทบทวนบทเรียนที่เหมาะสมกับตนเองที่สุดจะช่วยให้เราทบทวนบทเรียนตอนดึกได้อย่างมีประสิทธิภาพ อีกทั้งอาจช่วยให้จดจำข้อมูลได้ดีขึ้นด้วย ลองคิดว่าที่ผ่านมาเมื่อต้องทบทวนบทเรียนตอนดึก สภาพแวดล้อมไหนที่ทำให้เราทบทวนบทเรียนได้ง่ายที่สุด ตัวอย่างเช่น เราอาจต้องทบทวนบทเรียนในบริเวณที่เงียบสงบจริงๆ ฉะนั้นจึงอาจเลือกทบทวนบทเรียนที่ห้องสมุดหรือที่บ้านก็ได้ ถ้าต้องการให้มีเสียงหรือความอึกทึกสักหน่อย ก็อาจเลือกทบทวนบทเรียนที่ร้านคาเฟ่แบบเปิดตลอด 24 ชั่วโมงก็ได้ ขณะที่ทบทวนบทเรียน การมีสมุดจดและปากกาไว้ใกล้มือแล้วจดเนื้อหาลงไปสามารถช่วยให้เราจดจำข้อมูลได้ดีขึ้น เราควรจดบันทึกด้วยมือเพราะเราจะเรียนรู้และเข้าใจเนื้อหาได้ดีกว่าพิมพ์ใส่คอมพิวเตอร์  เขียนเพียงแค่ประเด็นสำคัญ เขียนคำสำคัญหรือหัวข้อพร้อมคำอธิบายสั้นๆ 3-6 คำการจดบันทึกจะช่วยให้เรายังรู้สึกตัวและตื่นตัวตลอดคืน อ่านเนื้อหาที่จดไว้ในวันถัดไปก่อนสอบหรือเมื่อได้รับมอบหมายให้อ่านส่วนนั้น ต้องทบทวนบทเรียนอย่างมีแบบแผนและทำตามตารางที่กำหนดไว้ให้มากที่สุดเท่าที่จะทำได้ในคืนนั้น เราจะได้ทบทวนเนื้อหาได้ครบถ้วนโดยไม่เหนื่อย  ดูตารางเวลาก่อนที่จะเริ่มทบทวนบทเรียนเพื่อเป็นการเตือนตนเองให้รู้ว่าเราต้องทำอะไรบ้าง แตกภารกิจใหญ่ให้เป็นภารกิจย่อยที่สามารถจัดการได้ง่าย ตัวอย่างเช่น ถ้าต้องอ่านหนังสือ 40 หน้าในหนึ่งชั่วโมงก่อนพัก ตั้งเป้าหมายอ่านให้ได้ 10 หน้าใน 15 นาที ถ้ากำลังแก้โจทย์คณิตศาสตร์ อาจตั้งเป้าหมายว่าจะแก้โจทย์คณิตศาสตร์ให้ได้ 15 ข้อภายใน 30 นาที บางครั้งก็ต้องมีการปรับเปลี่ยนตามความเหมาะสมบ้าง แต่การทำแผนการที่วางไว้โดยเคร่งครัดจะช่วยให้เราทบทวนบทเรียนได้อย่างมีประสิทธิภาพ ถ้ามีใครหลายคนกำลังทบทวนเนื้อหาเดียวกันอยู่ ชักชวนให้มานั่งทบทวนบทเรียนด้วยกัน การมีกลุ่มไว้นั่งทบทวนบทเรียนด้วยกันหรือแลกเปลี่ยนความคิดเห็นอาจช่วยให้เราตื่นตัวและกระตือรือร้นอีกทั้งสามารถทบทวนบทเรียนได้ดีขึ้น   ลองแบ่งเนื้อหาให้ผู้เข้าร่วมไปศึกษาทำความเข้าใจและจากนั้นจึงนำเนื้อหาของแต่ละคนมานำเสนอให้เพื่อนฟัง ทุกคนมีรูปแบบการเรียนรู้ที่ถนัดไม่เหมือนกัน เราอาจเข้าใจเนื้อหาบางอย่างไม่ดีเท่าผู้อื่นและมีเนื้อหาบางอย่างที่เราเข้าใจดีกว่าผู้อื่น เมื่อให้แต่ละคนนำเสนอเนื้อหาเรียบร้อยแล้ว ให้ถามในจุดที่เรายังไม่เข้าใจ  ระวังอย่าให้การนั่งทบทวนเป็นกลุ่มกลายเป็นการเอาแต่พูดคุยกันอย่างสนุกสนานเสียมากกว่าเพราะสมาชิกแต่ละคนเริ่มเหนื่อย การพยายามทำตามตารางเวลาและข้อตกลงที่มีร่วมกันจะสามารถทำให้เราเรียนรู้เนื้อหาได้อย่างมีประสิทธิภาพมากขึ้น เราอาจพบว่าการมีเพื่อนมานั่งทบทวนบทเรียนด้วยกันยังทำให้เราตื่นตัวและกระตือรือร้นอยู่ตลอดด้วย หลังทบทวนบทเรียน 8-10 ชั่วโมง เราจะเหนื่อยมาก อาจเครียด และรู้สึกสับสนมึนงง ฉะนั้นหยุดทบทวนบทเรียนและนอนหลับพักผ่อนสักสองสามชั่วโมง ถ้าทำได้ อย่าลืมว่าแม้แต่การหลับสัก 90 นาทีก็สามารถช่วยให้ร่างกายสดชื่นและกลับมาจดจ่อกับการทำภารกิจต่างๆ ในวันถัดไปได้
เปิดไฟ. อย่าให้มีอะไรมารบกวน. เคี้ยวหมากฝรั่งหรืออมลูกอมรสมินต์. วาดหรือขีดเขียน. กินของว่าง. พักช่วงสั้นๆ. รู้ว่าต้องทบทวนเนื้อหาอะไรบ้าง. รวบรวมเอกสารที่จำเป็นต่อการทบทวนบทเรียน. มีกำหนดระยะเวลา. ใช้วิธีการเรียนรู้ที่เหมาะสมกับตนเอง. จดบันทึกไปด้วย. ทบทวนบทเรียนตามแผนที่วางไว้. รวมกลุ่มกันทบทวนบทเรียน. หยุดทบทวนบทเรียน.
https://www.wikihow.com/Study-All-Night https://www.wikihow.com/Study-All-Night
Staying Alert All Night Studying Efficiently Through the Night